Dan Petrescu a făcut anunțul despre Manea și Tachtsidis imediat după victoria CFR-ului cu Rapid: ”Poate rămâne!”
Rapid a pierdut în Gruia în fața celor de la CFR Cluj cu scorul de 2-3, în etapa a opta din play-off-ul Superligii României.
Dan Petrescu: ”Tachtsidis poate rămâne la CFR Cluj dacă mă convinge!”
Dan Petrescu a obținut victoria la meciul de revenire pe banca ardelenilor. Tehnicianul a recunoscut că nu i-a fost deloc ușor și consideră că CFR Cluj are nevoie de întăriri pentru a avea un lot capabil să obțină performanțe notabile în următorul sezon.
Totodată, Dan Petrescu a dezvăluit că a discutat cu Cristi Manea, fotbalistul care a spus că așteaptă oferte pentru a pleca de la CFR Cluj, dar și cu Tachtsidis, cel care i-a provocat demisia lui Adrian Mutu. ”Bursucul” susține că a fost impresionat de prestația grecului și crede că Tachtsidis poate rămâne la CFR Cluj și din vară.
”Nu eram pregătit să intru în pâine, nu mi-a fost ușor, nu vreau să îmi asum merite, dar a trebuit să vin să ajut, m-au rugat toți, mai ales patronul. Nu am vrut să încurc, mai ales că echipa câștigase trei meciuri la rând. Rapid a jucat foarte bine. Au jucat foarte bine cu FCSB, cu Farul, cu Craiova și a luat doar un punct. Au lot, au o bancă foarte bună. E ceva de noroc, nu ai cum să ai asemenea jucători și să nu câștigi.
Trebuie să ne concentrăm la meciul următor care e foarte important pentru noi. Nu avem alți jucători care să îi înlocuiască pe Bîrligea și Otele. Dacă eram eu antrenor, cred că mai aveam încă doi-trei jucători pe bancă. Dacă nu vor juca ei, va fi foarte greu, sunt într-o formă excelentă. Otele a făcut un meci extraordinar.
Am avut discuții individuale cu toți jucătorii. Cu Manea am discutat, pentru că terminâă contractul, e normal să se gândească să plece, va lua o decizie după EURO. Vrea să fie titular că vine EURO, dar eu nu pot să fac echipa după ce își dorește unul sau altul. Mogoș a jucat bine și a intrat titular. Lui Tachtsidis i-am spus că poate rămâne dacă mă convinge. În primul meci m-a convins. Îmi era frică, dar a fost atent, concentrat, a jucat bine. E clar că e un jucător de valoare care știe fotbal”, a spus Dan Petrescu la finalul meciului.
Clasamentul din play-off-ul Superligii României
Urmăriți SPORT.RO și pe Google News